Rigar kowa: Yakubu Lame; dan takarar gwamna kuma jigo a APC ya mutu - ISYAKU.COM Rigar kowa: Yakubu Lame; dan takarar gwamna kuma jigo a APC ya mutu - ISYAKU.COM
Home > LABARI > Rigar kowa: Yakubu Lame; dan takarar gwamna kuma jigo a APC ya mutu
Rigar kowa: Yakubu Lame; dan takarar gwamna kuma jigo a APC ya mutu
An sanar da mutuwar Dakta Ibrahim Yakubu Lame, jigo kuma dan takarar gwamnan jihar Bauchi a karkashin inuwar jam'iyyar APC a zaben shekarar 2019 da aka kammala.
Lame ya taba rike mukamin minista mai kula da harkokin rundunar 'yan sanda, sannan yana rike da sarautar 'Santurakin Bauchi'. Dan siyasar ya rasu ne da samyin safiyar yau, Lahadi, a asibitin Nizamiye dake Abuja bayan ya sha fama da rashin lafiya.
An sallaci gawar sa da misalin karfe 10:00 a babban masallacin kasa dake Abuja, birnin tarayya. Wani mai nazari a kan harkokin jama'a daga jihar Bauchi, Musa Azare, ya bayyana mutuwar a matsayin babban rashi ga kasa.
An haifi Marigayi Lame, malami kuma dan siyasa, a shekarar 1953, sannan an zabe shi a matsayin sanata a shekarar 1992 lokacin jamhuriya ta uku. Toshon shugaban kasa Obasanjo ya nada shi a matsayin mai bashi shawara a shekarar 1999 kafin daga bisani tsohon shugaban kasa, Marigayi Umaru Musa Yar'adua, ya nada shi minista a shekarar 2008.
Item Reviewed: Rigar kowa: Yakubu Lame; dan takarar gwamna kuma jigo a APC ya mutu Rating: 5 Reviewed By: -